Փակման հանդիսութիւնը սկսաւ Լիբանանի եւ Հայաստանի Հանրապետութիւններու քայլերգներով, որմէ ետք բարի գալուստի խօսքով ներկաներուն դիմեց մասնագիտական ծրագրի պատասխնատու Գայիանէ Մածունեան: Ապա ծրագրի վարչական կազմի անդամներէն՝ Հայկազեան համալսարանի Մանկավարժութեան բաժանմունքի վարիչ Տքթ. Յակոբ Եագուպեան շնորհաւորեց ծրագիրը աւարտող ուսուցիչները եւ շեշտեց քննադատական մտածողութեան անհրաժեշտութիւնը ապագայ սերունդներու պատրաստութեան աշխատանքին մէջ՝ այս ծրագիրը համարելով միայն սկիզբը հսկայ աշխատանքի մը, որուն յաջողութեան արդիւնքին կարելի պիտի ըլլայ ստեղծել միջավայր մը, ուր պիտի դաստիարակուի ընկերութեան մէջ յանձնառու դերակատարութիւն ունեցող նոր սերունդ մը: